**Ministru kabineta rīkojumu projekt****a**

**„Grozījums Ministru kabineta 2015.gada 4.marta rīkojumā Nr.110**

**„Par Kultūras ministrijas padotībā esošo profesionālās vidējās kultūrizglītības iestāžu attīstības koncepciju”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Grozījums Ministru kabineta 2015.gada 4.marta rīkojumā Nr.110 „Par Kultūras ministrijas padotībā esošo profesionālās vidējās kultūrizglītības iestāžu attīstības koncepciju”” (turpmāk – Projekts) sagatavots, lai aktualizētu Ministru kabineta 2015.gada 4.marta rīkojumā Nr.110 „Par Kultūras ministrijas padotībā esošo profesionālās vidējās kultūrizglītības iestāžu attīstības koncepciju” noteikto profesionālās izglītības kompetences centru (turpmāk – kompetences centrs) izveides grafiku atbilstoši situācijai 2017.gada 31.decembrī, kas ir pēdējais termiņš, kurā kompetences centrs varēja pretendēt uz Eiropas Savienības fondu specifiskā atbalsta saņemšanu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Ministru kabineta 2017.gada 30.maija sēdes protokollēmuma (prot. Nr.28 15.§) „Noteikumu projekts „Grozījumi Ministru kabineta 2016.gada 19.aprīļa noteikumos Nr.249 „Darbības programmas „Izaugsme un nodarbinātība” 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi”” 3.punktā Kultūras ministrijai doto uzdevumu sagatavot un kultūras ministram iesniegt noteiktā kārtībā izskatīšanai Ministru kabinetā grozījumus Ministru kabineta 2015.gada 4.marta rīkojumā Nr.110 „Par Kultūras ministrijas padotībā esošo profesionālās vidējās kultūrizglītības iestāžu attīstības koncepciju” un Kultūras ministrijas padotībā esošo profesionālās vidējās kultūrizglītības iestāžu attīstības koncepcijā (turpmāk – koncepcija), precizējot plānoto kompetences centru sarakstu un nosaukumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši koncepcijas 7.2.apakšpunktā noteiktajam kompetences centru izveides grafikam Kultūras ministrijai līdz 2018.gada 1.septembrim ir jāizveido sešas kultūrizglītības kompetences centri no Kultūras ministrijas padotībā esošajām profesionālās vidējās izglītības iestādēm. Koncepcijas 7.2.apakšpunktā ir noteikts šāds kompetences centru izveides laika grafiks:   |  |  | | --- | --- | | *Laika posms* | *Aktivitāte* | | 2015.gada 1.septembris | Nodrošināt Rīgas Dizaina un mākslas vidusskolai kompetences centra statusa iegūšanu | | 2015.gada 1.septembris | Nodrošināt Ventspils Mūzikas vidusskolai kompetences centra statusa iegūšanu | | 2016.gada 1.septembris | Reorganizēt Emiļa Melngaiļa Liepājas Mūzikas vidusskolu un Liepājas Dizaina un mākslas vidusskolu un pārveidot par Liepājas Mūzikas, mākslas un dizaina vidusskolu ar kompetences centra statusu | | 2016.gada  1.septembris | Reorganizēt Jaņa Rozentāla Rīgas Mākslas vidusskolu un Rīgas Doma kora skolu un pārveidot par Nacionālo Mākslu vidusskolu ar kompetences centra statusu | | 2016.gada  1.septembris | Reorganizēt Jāņa Ivanova Rēzeknes Mūzikas vidusskolu un Rēzeknes Dizaina un mākslas vidusskolu un pārveidot par Rēzeknes Mūzikas, mākslas un dizaina vidusskolu ar kompetences centrastatusu | | 2018.gada  1.septembris | Nodrošināt Alfrēda Kalniņa Cēsu Mūzikas vidusskolai kompetences centra statusa iegūšanu | | 2018.-2020. | Izvērtēt citas mākslas un mūzikas vidusskolas PIKC statusa saņemšanai |   Saskaņā ar Ministru kabineta 2016.gada 19.aprīļa noteikumu Nr.249 „Darbības programmas „Izaugsme un nodarbinātība” 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi”” (turpmāk – MK noteikumi Nr.249) 33.punktu tās izglītības iestādes, kuras kompetences centra statusu ir ieguvušas līdz 2017.gada 31.decembrim, var pretendēt uz Eiropas Savienības darbības programmas „Izaugsme un nodarbinātība” 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” (turpmāk – 8.1.3.SAM) finansējumu.  MK noteikumu Nr.249 15.2.apakšpunkts nosaka šādu 8.1.3.SAM finansējuma sadalījumu infrastruktūras, mācību aprīkojuma un izglītības programmu modernizācijai (pēc 01.06.2017. grozījumu veikšanas MK noteikumos Nr.249):   |  |  | | --- | --- | | *Izglītības iestāde* | *Plānotais finansējums, euro* | | Nacionālā Mākslu vidusskola | 4 698 260 | | Rīgas Dizaina un mākslas vidusskola | 1 145 983 | | Ventspils Mūzikas vidusskola | 10 949 856 | | Liepājas Mūzikas, mākslas un dizaina vidusskola | 2 129 619 | | Rēzeknes Mākslas un dizaina vidusskola | 1 031 656 | | Daugavpils Dizaina un mākslas vidusskola “Saules skola” | 2 497 325 |   Koncepcija paredzēja profesionālās vidējās kultūrizglītības reformu, kuras rezultātā no 14 Kultūras ministrijas padotībā esošām mākslas un mūzikas vidusskolām bija jāreorganizē sešas vidusskolas (*Emiļa Melngaiļa Liepājas Mūzikas vidusskolu, Liepājas Dizaina un mākslas vidusskolu, Jaņa Rozentāla Rīgas Mākslas vidusskolu, Rīgas Doma kora skolu, Jāņa Ivanova Rēzeknes Mūzikas vidusskolu* un *Rēzeknes Mākslas un dizaina vidusskolu*), apvienojot tās un izveidojot trīs vidusskolas (*Liepājas Mūzikas, mākslas un dizaina vidusskolu, Nacionālā Mākslu vidusskolu* un *Rēzeknes Mūzikas, mākslas un dizaina vidusskolu*), paredzot sešām mākslas un mūzikas vidusskolām (*Rīgas Dizaina un mākslas vidusskolai, Ventspils Mūzikas vidusskolai, Liepājas Mūzikas, mākslas un dizaina vidusskolai, Nacionālajai Mākslu vidusskolai, Rēzeknes Mūzikas, mākslas un dizaina vidusskolai* un *Alfrēda Kalniņa Cēsu Mūzikas vidusskolai*) iegūt kompetences centra statusu. Tāpat koncepcija paredzēja, ka kompetences centra statusu iegūs divas pašvaldību dibinātas vidusskolas, kuras īsteno mākslas un dizaina programmas – *Daugavpils Dizaina un mākslas vidusskola „Saules skola”* un *Valmieras Mākslas vidusskola*. MK noteikumu Nr.249 sākotnējās ietekmes novērtējuma ziņojums (anotācija) paredzēja, ka 1206 mākslas un mūzikas vidusskolu izglītojamie būs potenciālie labuma guvēji 8.1.3.SAM finansējuma apguves rezultātā.  Uz 2018.gada 1.janvāri kultūrizglītības reformu rezultātā Kultūras ministrijas padotībā ir 10 mākslas un mūzikas vidusskolas [[1]](#footnote-1) – Jāzepa Mediņa Rīgas Mūzikas vidusskola, Alfrēda Kalniņa Cēsu mūzikas vidusskola, Staņislava Broka Daugavpils Mūzikas vidusskola, Jelgavas Mūzikas vidusskola, Jāņa Ivanova Rēzeknes mūzikas vidusskola, profesionālās izglītības kompetences centrs „Ventspils Mūzikas vidusskola”, profesionālās izglītības kompetences centrs „Rīgas Dizaina un mākslas vidusskola”, Rēzeknes Mākslas un dizaina vidusskola, profesionālās izglītības kompetences centrs „Nacionālā Mākslu vidusskola” un profesionālās izglītības kompetences centrs „Liepājas Mūzikas, mākslas un dizaina vidusskola”.  Divas Kultūras ministrijas padotībā esošās izglītības iestādes ir izveidotas, reorganizējot un apvienojot mākslas, mūzikas un dejas vidusskolas, kā rezultātā ir izveidotas jaunas izglītības iestādes – Nacionālā Mākslu vidusskola[[2]](#footnote-2) izveidota, reorganizējot un apvienojot *Rīgas Doma kora skolu* un *Jaņa Rozentāla Rīgas Mākslas vidusskolu*, kā arī pievienojot *Emīla Dārziņa mūzikas vidusskolu* un *Rīgas Horeogrāfijas vidusskolu*[[3]](#footnote-3) un Liepājas Mūzikas, mākslas un dizaina vidusskola[[4]](#footnote-4) izveidota, reorganizējot *Emiļa Melngaiļa Liepājas mūzikas vidusskolu* un *Liepājas Dizaina un mākslas vidusskolu*.  Kompetences centra statusu ir ieguvušas piecas kultūrizglītības iestādes, četras no tām ir Kultūras ministrijas padotībā esošas izglītības iestādes – *Rīgas Dizaina un mākslas vidusskola, Ventspils Mūzikas vidusskola, Nacionālā Mākslu vidusskola* un *Liepājas Mūzikas, mākslas un dizaina vidusskola,* kā arī viena pašvaldību dibināta izglītības iestāde *- Daugavpils Dizaina un mākslas vidusskola „Saules skola”*:   |  |  | | --- | --- | | *Kompetences centrs* | *Statuss iegūts* | | Rīgas Dizaina un mākslas vidusskola | 2015.gada 3.novembris  (MK 2015.gada 4.novembra rīkojums Nr.677) | | Ventspils Mūzikas vidusskola | 2016.gada 1.marts  (MK 2016.gada 27.janvāra rīkojums Nr.36) | | Nacionālā Mākslu vidusskola | 2017.gada 1.janvāris  (MK 2016.gada 17.novembra rīkojums Nr.682) | | Liepājas Mūzikas, mākslas un dizaina vidusskola | 2017.gada 1.janvāris  (MK 2016.gada 17.novembra rīkojums Nr.681) | | Daugavpils Dizaina un mākslas vidusskola „Saules skola” | 2017.gada 1.septembris  (MK 2017.gada 18.maija rīkojums Nr.242) |   2017.gada 1.decembrī potenciālā labuma guvēji kompetences centros bija 1245 izglītojamie, kas mācās profesionālās vidējās izglītības programmās[[5]](#footnote-5).  Koncepcija paredzēja, ka tiks reorganizētas Jāņa Ivanova Rēzeknes mūzikas vidusskola un Rēzeknes Mākslas un dizaina vidusskola, izveidojot Rēzeknes Mūzikas, mākslas un dizaina vidusskolu ar kompetences centra statusu, kā arī kompetences centra statusu iegūs Alfrēda Kalniņa Cēsu mūzikas vidusskola un Valmieras Mākslas vidusskola. 2016.gada decembrī Kultūras ministrija, izvērtējot 8.1.3.SAM otrās atlases kārtas projektu iesniedzēju un labuma guvēju progresu nosacījumu izpildē kompetences centra statusa ieguvei, tostarp Jāņa Ivanova Rēzeknes Mūzikas vidusskolas[[6]](#footnote-6) un Rēzeknes Mākslas un dizaina vidusskolas sniegto informāciju, secināja, ka sākotnēji koncepcijā plānotā Rēzeknes Mūzikas, mākslas un dizaina vidusskolas izveide ar kompetences centra statusu nav iespējama, jo Jāņa Ivanova Rēzeknes Mūzikas vidusskola ne atsevišķi, ne apvienojoties ar Rēzeknes Mākslas un dizaina vidusskolu, nespēs izpildīt Ministru kabineta 2015.gada 25.augusta noteikumos Nr.495 „Kārtība, kādā piešķir un anulē profesionālās izglītības kompetences centra statusu mākslas, mūzikas vai dejas jomā” (turpmāk – MK noteikumi Nr.495) noteiktos kritērijus kompetences centra statusa iegūšanai noteiktajā termiņā – līdz 2017.gada 31.decembrim. Savukārt Rēzeknes Mākslas un dizaina vidusskola[[7]](#footnote-7) izteica gatavību kompetences centra izveidei mākslas un dizaina jomā kvalificēties patstāvīgi, jo, provizoriski vērtējot, spēj izpildīt MK noteikumu Nr.495 2.punktā noteiktos kritērijus MK noteikumu Nr.249 33.punktā noteiktajā termiņā. Tomēr, izvērtējot Rēzeknes Mākslas un dizaina vidusskolas iesniegumu kompetences centra statusa iegūšanai[[8]](#footnote-8), Kultūras ministrija konstatēja, ka netiek izpildīti visi MK noteikumu Nr.495 noteiktie kritēriji, tādējādi nav tiesiska pamatojuma virzīt Rēzeknes Mākslas un dizaina vidusskolas iesniegumu izskatīšanai Ministru kabinetā[[9]](#footnote-9).  Pamatojoties uz iepriekš minēto Kultūras ministrija Izglītības un zinātnes ministrijai kā Eiropas Savienības struktūrfondu atbildīgajai iestādei ierosināja veikt grozījumus MK noteikumos Nr.249, pārdalot kompetences centram „Nacionālā Mākslu vidusskola” Rēzeknes Mākslas un dizaina vidusskolai MK noteikumu Nr.249 15.2.5.apakšpunktā noteikto maksimāli plānoto kopējo attiecināmo finansējumu 1 031 656 *euro* apmērā un izslēdzot Rēzeknes Mākslas un dizaina vidusskolu no 8.1.3.SAM projekta iesniedzēju loka[[10]](#footnote-10).  Pārdalot par labu Nacionālajai Mākslu vidusskolai 8.1.3.SAM finansējumu, kas bija paredzēts Rēzeknes Mākslas un dizaina vidusskolai, ir ņemti vērā vairāki aspekti, tai skaitā Nacionālās Mākslu vidusskolas izcilie darbības rādītāji, fakts, ka tajā ir apvienotas četras izglītības iestādes, kā arī tas, ka Nacionālā Mākslu vidusskola jau īsteno 8.1.3.SAM projektu. Tādējādi 8.1.3.SAM finansējums tiek pārdalīts izglītības iestādei, kura jau uzsākusi infrastruktūras modernizāciju 8.1.3.SAM ietvaros, līdz ar to Kultūras ministrija saredz minimālu risku ES fondu finansējuma apguvē un uzskata, ka, apvienojot finansējumu, tiks sekmēta 8.1.3.SAM apguve un mērķu izpilde.  2017.gada 20.februārī notika Kultūras ministrijas, Cēsu novada un Valmieras pilsētas pašvaldības pārstāvju sanāksme, kurā Cēsu novada un Valmieras pilsētas pašvaldības pārstāvji informēja, ka abas izglītības iestādes nespēs izpildīt MK noteikumos Nr.495 noteikto kritēriju par minimālo izglītojamo skaitu un līdz 2017.gada 31.decembrim nekvalificēsies kompetences centra statusa iegūšanai. Līdz ar to Alfrēda Kalniņa Cēsu Mūzikas vidusskola un Valmieras Mākslas vidusskola atbilstoši MK noteikumu Nr.249 33.punktā noteiktajam nevarēs pretendēt 8.1.3.SAM finansējuma saņemšanai. Pamatojoties uz iepriekš minēto Kultūras ministrija ierosināja grozījumus MK noteikumos Nr.249[[11]](#footnote-11), ar mērķi pārdalīt Alfrēda Kalniņa Cēsu Mūzikas vidusskolai maksimāli plānoto finansējumu – 152 798 *euro* apmērā 8.1.3.SAM pirmās kārtas projekta iesniedzējam – Cēsu Profesionālajai vidusskolai, savukārt Valmieras Mākslas vidusskolai – maksimālo plānoto kopējo attiecināmo finansējumu 561 765 *euro* apmērā uz 8.1.2.specifiskā atbalsta mērķi „Uzlabot vispārējās izglītības iestāžu mācību vidi”, palielinot Valmieras pilsētas pašvaldībai integrēto teritoriālo investīciju ieviešanai pieejamo ERAF finansējumu, izslēdzot Alfrēda Kalniņa Cēsu Mūzikas vidusskolu un Valmieras Mākslas vidusskolu no 8.1.3.SAM projekta iesniedzēju saraksta.  Kultūras ministrija secināja, ka 2018.gada 1.janvārī koncepcijā noteiktie uzdevumi ir izpildīti un pieci kultūrizglītības kompetences centri jau īsteno 8.1.3.SAM projektus, kuru potenciālā labuma guvēji ir 1245 izglītojamie, jeb vairāk nekā paredzēts MK noteikumu Nr.249 sākotnējās ietekmes novērtējuma ziņojumā (anotācijā). Vienlaikus Kultūras ministrija neizslēdz iespēju, ka tās padotības izglītības iestādes arī pēc 2018.gada 1.janvāra, ja tās izpilda Ministru kabineta noteikumos Nr.495 noteiktos kritērijus, iegūst kompetences centra statusu.  Ņemot vērā minēto, Projekts paredz veikt grozījumu Ministru kabineta 2015.gada 4.marta rīkojumā Nr.110 „Par Kultūras ministrijas padotībā esošo profesionālās vidējās kultūrizglītības iestāžu attīstības koncepciju”, svītrojot 3.5. un 3.6.apakšpunktu kā aktualitāti zaudējušus. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Latvijas Nacionālais kultūras centrs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Latvijas Nacionālais kultūras centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāra p.i. B.Zakevica

Beinaroviča 62305829

[Baiba.Beinarovica@lnkc.gov.lv](mailto:Baiba.Beinarovica@lnkc.gov.lv)

1. Ministru kabineta 29.04.2003. noteikumu Nr.241 „Kultūras ministrijas nolikums” 24.punkts. [↑](#footnote-ref-1)
2. Ministru kabineta 01.03.2016. rīkojums Nr.156 „Par Rīgas Doma kora skolas un Jaņa Rozentāla Rīgas Mākslas vidusskolas reorganizāciju un Nacionālās Mākslu vidusskolas izveidi” [↑](#footnote-ref-2)
3. Ministru kabineta 07.03.2017. rīkojums Nr.110 „Par Emīla Dārziņa mūzikas vidusskolas un Rīgas Horeogrāfijas vidusskolas pievienošanu profesionālās izglītības kompetences centram „Nacionālā Mākslu vidusskola””. [↑](#footnote-ref-3)
4. Ministru kabineta 01.03.2016. rīkojums Nr.157 „Par Liepājas Dizaina un mākslas vidusskolas un Emiļa Melngaiļa Liepājas mūzikas vidusskolas reorganizāciju un Liepājas Mūzikas, mākslas un dizaina vidusskolas izveidi”. [↑](#footnote-ref-4)
5. Informācija no Valsts izglītības informācijas sistēmas VIIS datu bāzes uz 01.12.2017. [↑](#footnote-ref-5)
6. Jāņa Ivanova Rēzeknes mūzikas vidusskolas 30.01.2017. vēstule Nr.1-21/54. [↑](#footnote-ref-6)
7. Rēzeknes Mākslas un dizaina vidusskolas 07.02.2017. vēstule Nr.1-1.17/4. [↑](#footnote-ref-7)
8. Rēzeknes Mākslas un dizaina vidusskolas 05.10.2017. iesniegums Nr. 1-1.17/37. [↑](#footnote-ref-8)
9. Latvijas Nacionālā kultūras centra Profesionālās vidējās izglītības iestādes kompetences centra statusa piešķiršanas un anulēšanas komisijas 01.12.2017. atzinums Nr.5; Kultūras ministrijas 07.12.2017. vēstule Nr.3.1.1-2/2654. [↑](#footnote-ref-9)
10. Kultūras ministrijas 24.01.2018. vēstule Nr.4.3.2-1/157 „Par izmaiņām specifiskā atbalsta mērķa 8.1.3. „Palielināt modernizēto profesionālās izglītības iestāžu skaitu” projektu iesniedzēju sarakstā”; Ministru kabineta 15.05.2018. noteikumi Nr.281 „Grozījumi Ministru kabineta 2016.gada 19.aprīļa noteikumos Nr.249 „Darbības programmas „Izaugsme un nodarbinātība” 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi””. [↑](#footnote-ref-10)
11. Ministru kabineta 30.05.2017. noteikumi Nr.278 „Grozījumi Ministru kabineta 2016.gada 19.aprīļa noteikumos Nr.249 „Darbības programmas „Izaugsme un nodarbinātība” 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi””. [↑](#footnote-ref-11)